Document ID: 32004R2000

UREDBA KOMISIJE (ES) št. 2000/2004
z dne 19. novembra 2004
o odobritvi prenosa med količinskimi omejitvami tekstila in oblačil s poreklom iz Republike Koreje
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (1) in zlasti člena 7 Uredbe,
ob upoštevanju naslednjega:
(1)
Sporazum med Evropsko gospodarsko skupnostjo in Republiko Korejo o trgovini s tekstilnimi izdelki, parafiran 7. avgusta 1986 in odobren s Sklepom Sveta 87/471/EGS (2), kakor je bil nazadnje spremenjen s Sporazumom v obliki izmenjave pisem, parafiranim 22. decembra 1994 in odobrenim s Sklepom Sveta 95/131/ES (3), določa, da se prenosi lahko izvajajo med kvotnimi leti.
(2)
Republika Koreja je predložila zahtevo za prenos med kvotnimi leti 6. septembra 2004.
(3)
Prenosi, ki jih je zahtevala Republika Koreja, spadajo v okvir določb o prožnosti iz člena 7 Uredbe (EGS) št. 3030/93, ki so navedene v stolpcu 9 Priloge VIII k tej uredbi.
(4)
Primerno je, da se zahteva odobri.
(5)
Zaželeno je, da ta uredba začne veljati dan po objavi, kar bo dobaviteljem omogočilo, da čim prej začnejo uživati njene ugodnosti.
(6)
Ukrepi, predvideni s to uredbo, so v skladu z mnenjem Odbora za tekstil, ustanovljenega s členom 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Prenosi med količinskimi omejitvami za tekstilne izdelke s poreklom iz Republike Koreje se za kvotno leto 2004 odobrijo v skladu s Prilogo.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. novembra 2004

Labels: 3
1
15
18